கேள்வி: வாக்குச்சாவடி என்பது என்ன?
பதில்: வாக்குச்சாவடி (polling station) அல்லது வாக்களிக்கும் நிலையம் என்பது வாக்களிப்பு தேர்தலில் வாக்களிக்கும் இடமாகும். அமெரிக்க ஆங்கிலம், பிரித்தானிய ஆங்கிலம் ஆங்கிலத்தில் ''polling station'' எனும் சொல் பயன்படுத்தப்படுகிறது. ஆத்திரேலிய ஆங்கிலத்தில் ''polling place'' எனும் சொல் பயன்படுத்தப்படுகிறது. தேர்தல்கள் பொதுவாக ஒரு குறிப்பிட்ட கால இடைவெளியில் ஒன்று அல்லது இரண்டு நாள் காலப்பகுதியில் நடைபெறுவதால், பெரும்பாலும் பள்ளிக்கூடம், கிறித்தவத் தேவாலயம், விளையாட்டரங்கம், உள்ளாட்சி அலுவலகங்கள் ஆகியன வாக்குச் சாவடிகளாகப் பயன்படுகின்றன. இப்பகுதி ஒரு வார்டு, சுற்றுப்புறம், வாக்குப்பதிவு மாவட்டம் அல்லது தேர்தல் தொகுதி என்று அழைக்கப்படலாம். வாக்குச் சாவடி அதிகாரிகளால் (தேர்தல் நீதிபதிகள், தேர்தல் நடத்தும் அலுவலர் அல்லது பிற அதிகாரிகள்) தேர்தல் நடத்தப்படுகிறது, அவர்கள் வாக்குச் சாவடிகளைக் கண்காணித்து, தேர்தல் செயல்முறையில் வாக்காளர்களுக்கு உதவுகிறார்கள். கூர்ந்து நோக்குபவர்கள் அல்லது வாக்கெடுப்புப்-பார்வையாளர்கள் வாக்கெடுப்பில் கலந்து கொண்டு செயல்முறையின் பக்கச்சார்பற்ற தன்மையை உறுதி செய்கிறார்கள்.